उन दिनों भारत अंग्रेजों का गुलाम था इसलिए भारतीय वैज्ञानिक को विदेशी वैज्ञानिकों के बीच अपना स्थान बनाने में कई बाधाओं का सामना करना पड़ रहा था. सी.वी. रमन को भी रमन प्रभाव को स्वीकार कराने में अनेक बाधाओं का सामना करना पड़ा था. चंद्रशेखर, रमन के भतीजे थे. रमन की उपलब्धियों से उन्हें बहुत प्रेरणा मिली थी. इससे चंद्रेशेखर का आत्मविश्वास आसमान की बुलंदियों पर पहुंच गया था. वे अनुसंधान कार्यों में लगे रहे. प्रोफेसर डिराक और प्रोफेसर राल्फ जैसे चोटी के वैज्ञानिकों की देख-रेख में चंद्रशेखर ने शोध कार्य किया.